আজকের বিশ্ব সঙ্গীতঃ ফেলা কুটির বিপ্লবী গান “যম্বি,” মানে ভূত!
এই সপ্তাহের বিশ্ব সঙ্গীতে আপনাদের জন্য নিয়ে এসেছি নাইজেরিয়া থেকে বিখ্যাত বিপ্লবী শিল্পী ফেলা কুটির গান “যম্বি” – ভূত!
ফেলা আনিকুলাপো কুটি, যাকে সারা বিশ্ব ভালোবেসে ফেলাই ডাকে। নাইজেরিয়ার এক জনপ্রিয় সঙ্গীতশিল্পী তিনি। ফেলা তাঁর নামে আনিকুলাপো অংশটি নিজেই যোগ দিয়েছেন, যার মানে, যে পকেটে মৃত্যু নিয়ে ঘোরে। ফেলা কুটির জন্ম ১৯৩৮ সালে। নাইজেরিয়ার এই বিপ্লবী শিল্পী গান গাইতেন, বিভিন্ন বাদ্য যন্ত্র বাজাতেন। তিনি তাঁর মিউজিক-কে এয়্যাফ্রোবিট নাম দিয়েছিলেন। মিউজিকের পাশাপাশি রাজনৈতিক অঙ্গনেও তাঁর বিরাট অবদান আছে। সরকারের বিরোধিতা করার জন্য তাঁকে কারাগারে অনেক সময় কাঁটাতে হয়েছিলো। সমাজ উন্নয়ন কর্মী হিসেবে তাকে সবাই চেনে। কিন্ তু তার জন্য ফেলাকে অনেক কিছুই হারাতে হয়েছে। আপনারা শুনছেন ফেলা কুটির গান “যম্বি”। যম্বি অর্থাৎ ভূত। ভূতের মত সৈন্যরা সরকারের নির্দেশ মেনে দেশের মানুষের উপর অত্যাচার চালায়। এই গান দেশের মানুষের কাছে অত্যন্ত জনপ্রিয় হয়ে ওঠে, কিন্ তু গানটি বের হওয়ার সঙ্গে সঙ্গে সরকারের নির্দেশে সৈন্যরা তাঁর গানের স্টুডিও কালাকুটা রিপাব্লিক পুরোপুরি ধ্বংস করে দেয় এবং তাঁর মার উপরেও অত্যাচার চালায়। তবুও তিনি তাঁর সঙ্গীত ছেড়ে দেন নি। ১৯৯৭ সালে এইডস রোগে ভুগে মারা যান ফেলা। আজ শুনছেন তার গাওয়া সেই বিপ্লবী গান “যম্বি”...